钦定古今图书集成/明伦汇编/官常典/第522卷 > 阿术鲁
## 钦定古今图书集成/明伦汇编/官常典/第522卷 > 阿术鲁

按《元史》本传：“阿术鲁，蒙古氏，太祖时，命同饮班朱尼
河之水。扈驾亲征有功，命领兵收附辽东女直，还赏
金甲、珠衣、宝带他物称是。复命总兵征西夏，与敌兵
大战于合剌合察儿之地，西夏势蹙，其主惧乞降，执
之以献，太宗杀之，赐以所籍赀产。继领兵收附信安，
下金二十馀城。其后告老诸王塔察儿命其子不花”
代领其军。